El 1939 l'Alemanya nazi i la Unió Soviètica van invadir i ocupar Polònia, marcant el començament de la Segona Guerra Mundial. Els soviètics van invadir i annexionar la major part de la Polònia occidental, que havia format part del país des de la pau de Riga dues dècades abans. Gran part de la zona nord d'aquesta àrea va ser annexionada a la RSS de Bielorússia i actualment constituteix Bielorússia Occidental. El Consell del Poble Bielorús, controlat pels soviètics, va prendre el control oficialment d'aquests territoris, la població dels quals era una barreja de polonesos, ucraïnesos, bielorussos i jueus, el 28 d'octubre de 1939 a Białystok. L'Alemanya nazi va invadir la Unió Soviètica el 1941. La fortalesa de Brest, annexionada el 1939, va ser sotmesa a una de les massacres més destructives de la guerra. Estadísticament, la RSS de Bielorússia va ser la república soviètica més afectada per la Segona Guerra Mundial; i va romandre sota control nazi fins al 1944. Durant aquell temps, Alemanya va destruir 209 de les 290 ciutats de la república, el 85% de la indústria i més d'un milió d'edificis. El "Generalplan Ost" alemany va fer una crida a l'extermini, expulsió i esclavització de molts o tots els bielorussos amb la intenció de proveir més espai vital a l'Est pels alemanys.